60. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.378/314 της 20/22 Ιαν. 1972  ΦΕΚ Β΄ 66) Περί εκπτώσεως, συμψηφισμού ή επιστροφής ειδικού φόρου κύκλου εργασιών επί αποθεμάτων ειδών διαλαμβανομένων εις την παρ. 1 του άρθρου 1 του Β.Δ. 1.2.1951 και παρ. 1 του άρθρ. 14 του Ν.Δ. 4242/1962. Έχοντες υπ’ όψιν τας διατάξεις του άρθρ. 5 του Ν.Δ. 1080/1971 «περί καταργήσεως, τροποποιήσεως και συμπληρώσεως διατάξεών τινων περί φόρου κύκλου εργασιών», αποφασίζομεν: 1.Οι κατέχοντες κατά την 1ην Ιαν. 1972 αποθέματα ειδών διαλαμβανομένων εις την παρ. 1 του άρθρ. 1 του Β.Δ. 1.2.1951 και παρ. 1 του άρθρ. 14 του Ν.Δ. 4242/1962 προερχόμενα εξ εισαγωγής ή εξ αγοράς απ’ ευθείας παρ’ εισαγωγέων ή παραγωγών, εφ’ ων εβεβαιώθη ή κατεβλήθη ειδικός φόρος κύκλου εργασιών του Β.Δ. 1.2.1951 και του άρθρ. 14 παρ. 1 του Ν.Δ. 4242/1962 ίνα τύχωσι της υπό των ως άνω διατάξεων προβλεπομένης εκπτώσεως, συμψηφισμού ή επιστροφής, δέον όπως δηλώσωσι τα αποθέματα ταύτα εις τον αρμόδιον δια την φορολογίαν του Οικον. Έφορον μέχρι της 28ης Φεβρ. 1972. Η ανωτέρω προθεσμία παρετάθη μέχρι της 15 Απρ. 1972, δια της υπ’ αριθ. Μ.1426/1079 της 22/28 Μαρτ. 1972, απόφ. Υπ. Οικονομικών (ΦΕΚ Β΄ 242). 2.Ο Οικον. Έφορος, κατόπιν ελέγχου των βιβλίων και στοιχείων των δηλωσάντων, προσδιορίζει τα αποθέματα των εν λόγω ειδών και προβαίνει εις έκπτωσιν του επί τούτων βεβαιωθέντος φόρου και συμψηφισμόν ή επιστροφήν του καταβληθέντος κατά τα εις τας επομένας παραγράφους οριζόμενα. α)Προκειμένου περί αποθεμάτων εκ των εν λόγω ειδών κατεχομένων υπό βιομηχανικών ή βιοτεχνικών επιχειρήσεων, υποκειμένων εις φόρον κύκλου εργασιών του εδαφ. α΄ του άρθρ. 1 του Α.Ν. 660/1937, ενεργείται έκπτωσις του βεβαιωθέντος φόρου επί ειδών προερχομένων εξ ιδίας εισαγωγής και συμψηφισμός του επί των ειδών τούτων ή επί ειδών αγορασθέντων απ’ ευθείας παρ’ εισαγωγέων ή παραγωγών καταβληθέντος φόρου προς τον φόρον κύκλου εργασιών επί των ακαθαρίστων εσόδων του μηνός Δεκ. 1971 ή των επομένων τούτου μηνών. Εν η περιπτώσει το καταβληθέν ποσόν του ειδικού φόρου κύκλου εργασιών είναι ανώτερον του φόρου κύκλου εργασιών του εδαφ. α΄ του άρθρ. 1 του Α.Ν. 660/1937 του αναλογούντος εις τα ακαθάριστα έσοδα τα πραγματοποιηθησόμενα μέχρι  της 31ης Μαρτ. 1972, το επί πλέον καταβληθέν ποσόν δύναται να επιστραφή, τη αιτήσει του δικαιούχου, εφ’ όσον ήθελε κριθή παρά του Οικον. Εφόρου ότι συντρέχει αποχρών λόγος. β)Προκειμένου περί αποθεμάτων εκ των ως είρηται ειδών κατεχομένων υπό βιομηχανικών ή βιοτεχνικών επιχειρήσεων, μη υποκειμένων εις φόρον κύκλου εργασιών του εδαφ. α΄ του άρθρ. 1 του Α.Ν. 660/1937, ή υπό ετέρων επιχειρήσεων, ενεργείται έκπτωσις του βεβαιωθέντος φόρου επί ειδών προερχομένων εξ ιδίας εισαγωγής και επιστροφή του επί των ειδών τούτων, ή επί ειδών αγορασθέντων απ’ ευθείας παρ’ εισαγωγέων ή παραγωγών, καταβληθέντος φόρου. 3.Δια την κατά την προηγουμένην παράγραφον έκπτωσιν, συμψηφισμόν ή επιστροφήν του φόρου η βεβαίωσις ή καταβολή τούτου δέον όπως αποδεικνύηται: α)Εκ δικαιολογητικών εισαγωγής, εφ’ όσον τα είδη ταύτα εισήχθησαν απ’ ευθείας εκ του εξωτερικού. β)Εκ των τιμολογίων αγοράς, εφ ων δέον όπως αναγράφηται διακεκριμένως ο καταβληθείς φόρος. Εν τη περιπτώσει ταύτη ο συμψηφισμός ή η επιστροφή χωρεί υπό την προϋπόθεσιν ότι η αγορά των ειδών εγένετο απ’ ευθείας παρ’ εισαγωγέων ή παραγωγών, και ουχί μέσω τρίτων, και εκ βεβαιώσεων των εισαγωγέων ή παραγωγών επί των τιμολογίων, θεωρημένων υπό του αρμοδίου Οικον. Εφόρου, προκύπτει ότι ο ειδικός φόρος κύκλου εργασιών κατεβλήθη εις το Δημόσιον Ταμείον, ή εβεβαιώθη και κατεβλήθη κατά τα οριζόμενα δια των άρθρ. 8 του Β.Δ. 1.2.1951 και 15 του Ν.Δ. 4242/1962. 4.Ως δικαιολογητικά επιστροφής του φόρου ορίζομεν τα κάτωθι: α)Αίτησιν δικαιούχου. β)Αντίγραφον εκθέσεως ελέγχου εξ ης να προκύπτουν τα κατεχόμενα κατά την 1ην Ιαν. 1972 αποθέματα των εν λόγω ειδών. γ)Τα διπλότυπα καταβολής του φόρου εις το Δημόσιον. Οσάκις τα ως είρηται είδη ηγοράσθησαν απ’ ευθείας παρ’ εισαγωγέων ή παραγωγών, η επιστροφή του φόρου ενεργείται δι’ αποφάσεως των αρμοδίων Οικον. Εφόρων κατά την εις τας προηγουμένας παραγράφους οριζομένην διαδικασίαν, επ’ ονόματι του δικαιούχου. δ)Δελτίον εκκαθαρίσεως. ε)Καταστάσεις επιστροφής. Η παρούσα δημοσιευθήτω δια της Εφημερίδος της Κυβερνήσεως. 